CELEX: 62019TN0167
Language: lt
Date: 2019-03-14 00:00:00
Title: Byla T-167/19: 2019 m. kovo 14 d. pareikštas ieškinys byloje Tempus Energy Germany ir T Energy Sweden/Komisija

6.5.2019   
            
            
               LT
            
            
               Europos Sąjungos oficialusis leidinys
            
            
               C 155/55
            
         
      2019 m. kovo 14 d. pareikštas ieškinys byloje Tempus Energy Germany ir T Energy Sweden/Komisija
      (Byla T-167/19)
      (2019/C 155/65)
      Proceso kalba: anglų
      
         Šalys
      
      
         Ieškovės: Tempus Energy Germany GmbH (Berlynas, Vokietija) ir T Energy Sweden AB (Geteborgas, Švedija), atstovaujamos advokatų D. Fouquet ir J. Derenne
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2018 m. vasario 7 d. Komisijos sprendimą, susijusį su planuojamu Lenkijos pajėgumų mechanizmu (SA.46100, C(2018) 601 final) (1);
               
            
                  —
               
               
                  įpareigoti Komisiją atlyginti savo ir ieškovių bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija pažeidė SESV 108 straipsnio 2 dalį, Reglamento 2015/1589 (2) 4 straipsnio 4 dalį ir 6 straipsnio 1 dalį, taip pat diskriminacijos draudimo, proporcingumo ir teisėtų lūkesčių principus bei netinkamai įvertino faktus, nes nepradėjo formalios tyrimo procedūros pagal pranešimą dėl planuojamo Lenkijos pajėgumų mechanizmo. Komisijai nepavyko pašalinti abejonių, su kuriomis ji susidūrė atlikusi pirminį patikrinimą, ir todėl tai turėjo įtakos ieškovių procesinėms teisėms
               
            
                  2.
               
               
                  Antrasis ieškinio pagrindas grindžiamas tuo, kad Komisija nepakankamai motyvavo savo sprendimą ir taip pažeidė SESV 296 straipsnį
               
            
         (1)  OL C 462, 2018, p. 1.
      
         (2)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015 9 24, p. 9).